# She & Him

She & Him és un duo de música indie folk nord-americà format per Zooey Deschanel (veu, piano, ukulele) i M. Ward (guitarra i producció). El Març de 2008 van publicar el primer album 'Volum One', amb el segell discogràfic Merge Records. Van fer la primera actuació com a She & Him en el festival musical South by Southwest 2008 a Austin, Texas. La seva música ha estat comparada amb els temes de la ràdio dels anys setanta de Carly Simon i Linda Rondstad.

## Història

Zooey Deschanel i M.Ward es van trobar en el rodatge de The Go-Getter on Deschanel era una de les protagonistes. El director Martin Hynes els va proposar cantar com a duet en els crèdits finals de la pel·lícula. Van decidir interpretar el tema 'When I Get to the Border' de Richard i Linda Thompson.

### Volume One

Volum One és el primer àlbum de She & Him. Va ser llançat el 18 de març de 2008 per Merge Records. Ward va produir la gravació, guitarra, arranjaments i acompanyaments vocals. La veu i les lletres de deu dels temes són de Zooey Deschanel. També inclou una versió del tema 'I Should Have Known Better' dels Beatles i 'You Really Got a Hold on Me' de William Robinson, Jr. Alguns dels col·laboradors habituals amb M.Ward com Mike Coykendall i Rachel Blumberg també participen en l'àlbum. Va assolir la vuitena posició en l' Independent Albums de Billboard Magazine on va estar present durant 29 setmanes i el lloc 71 en el Billboard 200 on va estar present durant 12 setmanes.

### Volume Two

El seu segon album "Volum Two" va ser llançat el 23 de març de 2010. Es va gravar en tres estudis diferents a Los Angeles i Portland, aprofitant el temps lliure entre les actuacions de Zooey Deschanel i quan M.Ward no estava de gira solista. Aquest disc, barreja folk, rock i pop amb un aire nostàlgic fruit de l'eclecticisme de Ward i Deschanel. A més del material escrit per Deschanel, inclou les versions "Ridin in My Car", hit del 1977 del grup NRBQ i "Gonna Get Along Without You Now", un tema de country-pop, escrit per Milton Kellem (1951) i popularitzat el 1964 per Skeeter Davis A més dels recitals pels Estats Units, la primavera del 2010 van fer una gira per Europa, amb concerts a Amsterdam, Barcelona, Berlín, Copenhagen, Estocolm, Londres, Madrid, Oslo i Paris. A la capital catalana van actuar el 25 d'abril a la Sala Apolo.

### Volum 3

L'àlbum inclou catorze temes, onze originals de Deschanel i versions mítiques com el "Sunday Girl" de Blondie, el clàssic "Hold Me Thrill Me, Kiss Me", escrit per Harry Noble el 1952 i "Baby" d'Ellie Greenwich. Fou llançat el 7 de maig de 2013 per Merge Records als Estats Units. Totes les cançons van ser produïdes per M.Ward i gravades a Los Angeles, Portland i Nova York. Inclou contribucions de Joey Spampinato, component de NRBQ, el baixista Mike Watt, Tilly and the Wall i Scott McPherson entre d'altres.

### Classics

Després de la seva etapa inicial amb el segell independent Merge Records, el juny de 2014 M.Ward i Zooey Deschanel van signar per Columbia Records, subsidiària de Sony. El desembre d'aquest any 2014 van treure un nou album Classics, amb tretze temes on Deschanel i Ward, amb acompanyament orquestral versionen vells estandards de la música popular americana del segle xx. S'hi troben peces com la inicial Stars fell on Alabama composta per Frank Perkins el 1934 i gravada per Billie Holiday, Ella Fitgerald i Louis Armstrong, Stay awhile, escrita el 1959 per Mike Hawker i interpretada en el seu moment per Dusty Springfield, Time after time gravada per Frank Sinatra i Chet Baker o It's always you, 1940 música de Jimmy Van Heusen, anteriorment versionada per Bing Crosby, Benny Goodman, entre d'altres.

## Membres

* Zooey Deschanel (veu, piano, ukulele i lletres)
* M.Ward (guitarra, piano, veu i producció)

## Referències

* ↑ Ryzik, Melena «On a New Album, Not Merely Acting Like a Singer». New York Times, 16-04-2008 [Consulta: 30 maig 2014 (anglès)].
* ↑ Ryzik, Melena On a New Album, Not Merely Acting Like a Singer. New York Times
* ↑ Kreps, Daniel «Breaking Artist:She and Him». Rolling Stone, 05-03-2008 [Consulta: 30 maig 2014 (anglès)].
* ↑ Hasty, Katie «Ward Helps Deschanel Find her Voice». Billboard, 31-01-2008 [Consulta: 7 juliol 2014 (anglès)].
* ↑ «She and Him. Chart History. Independent Albums». Billboard [Consulta: 7 juliol 2014 (anglès)].
* ↑ «She and Him. Chart History. Billboard 200». Billboard [Consulta: 7 juliol 2014 (anglès)].
* ↑ Cross, Charles «La Dulzura retro de She & Him». Rollingstone Argentina, 26-03-2010 [Consulta: 7 juliol 2014 (castellà)].
* ↑ Schlansky, Evan «On Record: Zooey Deschanel of She & Him». American songwriter, 18-03-2010 [Consulta: 29 juliol 2014 (anglès)].
* ↑ Deming, Mark «NRBQ Biography». Billboard [Consulta: 29 juliol 2014 (anglès)].
* ↑ Ayers, Michael D. «Zooey Deschanel, M.Ward Team Again On She & Him 'Vol 2'». Billboard, 08-12-2009 [Consulta: 29 juliol 2014 (anglès)].
* ↑ Timeout Barcelona [Consulta: 7 juliol 2014 (català)].
* ↑ «SHE & HIM publiquen 'Volume 3' (Els experts / El disc del dia)». Icat.cat (audio), 22-05-2013 [Consulta: 29 juliol 2014 (català)].
* ↑ Lipshutz, Jason D. «She & Him Announces 'Volume 3' Album, Summer Tour». Billboard, 29-01-2013 [Consulta: 29 juliol 2014 (anglès)].
* ↑ Halperin, Shirley «She & Him Signs With Columbia Records». Hollywood Reporter, 27-06-2014 [Consulta: 29 juliol 2014 (anglès)].
* ↑ «Classics She & Him Columbia». Rolingstone, 04-12-2014. [Consulta: 16 abril 2016].
* ↑ Gamez, Carles. «She and Him. Classics». La Vanguardia, 09-05-2015. [Consulta: 16 abril 2016].

## Enllaços externs

* She & Him Web oficial